Tartu Koidu Keskus

QiGong
2026-02-02 18:00 - 19:30, 2026-02-03 18:00 - 19:30, 2026-02-09 18:00 - 19:30, 2026-02-10 18:00 - 19:30, 2026-02-16 18:00 - 19:30, 2026-02-17 18:00 - 19:30, 2026-02-23 18:00 - 19:30 UTC | Koidu Keskus peamaja, Koidu 13, Tartu, Tartumaa, 50108, Estonia
Head qigongi ja tervisevõimlemise huvilised!
Olete oodatud kaasa harjutama Hiina traditsioonilise tervisevõimlemise tundides.
Qi gong (eestipäraselt tsi kun) on meele, hingamise ja keha reguleerimise oskus ning inimese bioaktiivsetes kanalites ja siseorganites liikuva energia arendamine ja suunamine. Aeglased ja sujuvad harjutused aitavad meelel rahuneda ja keskenduda, tasakaalustavad siseorganite tööd ja tugevdavad luid, liigeseid ja lihaseid. Qi gong sobib nii tervise säilitamiseks kui ka ravimiseks, füüsilise vormi parandamiseks, psüühilise ja emotsionaalse tasakaalu leidmiseks.
Harjutused on lihtsad ja sobivad algajatele. Füüsiline ettevalmistus ei ole vajalik.
Tunnis oleme paljajalu või sokkis, selga võib panna kerged avarad riided.
Esimest korda osalejatel palume registreeruda aadressil qigonglaager@gmail.com
Kuutasu 40 € või ühe korra tasu 15 €. Esimene proovitund tasuta.
Aeg: E ja T kl 18-19:30.
Koht: Koidu keskuse teise korruse saalis. Aadress: Koidu 13, Tartu.

Paberivalmistamise töötuba I
2026-02-04 19:30 - 21:30 | Koidu Keskus peamaja, Koidu 13, Tartu, Tartumaa, 50108, Estonia
Tule osale kahepäevases paberi tegemise töötoas!

4. veebruar 19.30-21.308. veebruar kell 14.00-16.00

Esimesel päeval teeme vanapaberist ise kunstilise käsitööpaberi.

• Võta kaasa oma küpsetuspaber, vett imav kalts või käsn.• Soovi korral võta kaasa seemneid, mida paberi sisse panna, ning oma vanapaber.
Teisel päeval teeme omatehtud paberist mantrakaarte ning sõbrapäevakaarte:
kirjutame peale kaunid tekstid, ning kaunistame kaarte kartulitempliga.• Soovi korral võta kaasa vahendeid kaartide kaunistamiseks (markerid, kleepsud jms).

Tule üksi või koos kaaslasega, saavad olema kaks huvitavat päeva!

Osalustasu 10€, kahekesi tulles 15€

PS: kui soovid osaleda vaid ühes töötoas, palun anna sellest eelnevalt märku!

Kogukonna muusikateraapia
2026-02-05 19:00 - 20:30, 2026-02-12 19:00 - 20:30, 2026-02-19 19:00 - 20:30 | Koidu Keskus peamaja, Koidu 13, Tartu, Tartumaa, 50108, Estonia
Koguneme kokku iga nädal neljapäeval kell 19 Koidu Keskuses muusikalise ja teraapilise fookusega ühisloome ruumis.
Ruum on avatud kõigile, kes soovivad osaleda.
Tegevused on juhendusega.
Enda osalusest palun anda eelnevalt teada teavituselt leitavate kontaktide kaudu.

MUUMI(filmi)MARATON II
2026-02-06 19:00 - 2026-02-07 00:00 | Koidu Keskus peamaja, Koidu 13, Tartu, Tartumaa, 50108, Estonia
Õues üha külmemad pakased ja tunne on “Urr”?

Jätkame hubase Muumimaratoniga umbes sealt kus eelmine kord pooleli jäi.

Otsi taas välja oma mõnusaimad lösutamisriided, võta soovi korral kaasa tekk või lemmik leboalus.Too kaasa ka sõbrad ja endale meelissnäkid.

Õhtu algab 19:00 ja kestab kuni 00:00

Palun anna tulekust teada märkides “going” facebooki üritusel, et teaksime, kui palju teed keeta.

Üritus on tasuta.

Vabastavad Tantsud Liigestele
2026-02-07 10:00 - 12:00, 2026-02-14 10:00 - 16:00, 2026-02-28 10:00 - 12:00 | Koidu Keskus peamaja, Koidu 13, Tartu, Tartumaa, 50108, Estonia

Kehatajuring
2026-02-07 17:00 - 18:30, 2026-02-14 17:00 - 18:30 | Koidu Keskus peamaja, Koidu 13, Tartu, Tartumaa, 50108, Estonia
Kas sooviksid veeta oma lapsega rohkem aega koos – et mängida, nalja teha ja mürada, kuid tunned, et lihtsalt ei jaksa… ega oskagi enam? Kas tahaksid oma last paremini mõista, ent vahel ei saa iseendastki aru?

Kehatajuring on loodud eelkooliealistele lastele (u 4-7 a) ja nende vanematele, et tunda koos rõõmu liikumisest, tantsimisest, laulmisest ja ehedast kohalolust. See on iganädalane kohtumispaik, kus teeme lõbusaid liikumis-, heli-, hääle- ja hingamisharjutusi, mis toetavad närvisüsteemi regulatsiooni ning aitavad vabastada kehasse talletunud emotsioone, mis mõjutavad meie tervist, suhteid ja igapäevaelu.

See ei ole tantsu- ega lauluring, võistlus ega trenn. See on turvaline ja hinnangutevaba ruum, kus õpime kuulama oma keha, ära tundma emotsioone ning väljendama neid loomingulisel viisil. See on teadlik ja mänguline koosolemise aeg, kus võid lõõgastuda, unustada argimured ja avastada iseenda sisemist last. Hääl, helid ja liikumine on tööriistadeks, mille abil rahuneb meel, avaneb keha ja taastub sisemine tasakaal.

Kehatajuring toetab:
• autentset ja loovat eneseväljendust
• spontaansust, selgust ja kehatunnetust
• sisemistest piirangutest vabanemist
• turvatunde ja enesekindluse kasvu
• tasakaaluseisundi taastumist kehas ja meeles
• lapse ja vanema vahelist lähedust

Tule ja luba endal olla jälle muretu ja mänguline nagu laps – koos oma lapsega!

Ringi juhendab Anna Kuusemets.

Juhendajast

Minu teekond keha-meele töö juurde sai alguse vajadusest leida lahendus mind aastakümneid vaevanud ärevushäirele, mis mõjutas oluliselt minu elukvaliteeti. Kuna kaasaegne lääne meditsiin lähenes probleemile vaid sümptomaatiliselt, ajendas see mind otsima alternatiivseid meetodeid, mis käsitlevad inimese tervist holistiliselt – keha, meel ja hing kui üks tervik.

Viimase kümne aasta jooksul olen tudeerinud ja praktiseerinud mitmeid keha-meele ja spirituaalseid praktikaid, sh tiibeti meditsiini, kundalini joogat, ajurveedat, EFT-d (Emotional Freedom Technique) ja Rännaku-meetodit. Olen läbinud Gordoni suhtlustreeningu ning süvenenud ravimtaimede ja eeterlike õlide teraapilisse maailma.

Viimastel aastatel on mu fookus liikunud üha enam somaatilise lähenemise ja heliteraapia suunas. Meie hääl on võimas kogu-keha-instrument, mille teraapilisi kasutegureid hakkab läänemaailm alles tasapisi avastama, samas kui põlisrahvaste seas on häält tervendamiseks ja loomiseks teadlikult kasutatud juba iidsetest aegadest saadik. Oma töös kasutan heli ja häält kui vibratsioonilisi tööriistu, mis aitavad kehateadvuse kaudu vabastada sinna talletunud emotsioone ja traumasid ning reguleerida närvisüsteemi.

Kehatajuring sai loodud samuti isiklikust vajadusest. Kuna Tartus puudus siiani selline ring eelkooliealistele lastele, mis ei keskendu sooritusele ja tulemustele, vaid toetab vaba eneseväljendust, autentsust ja sisemist tasakaalu, tekkiski mõte see ise luua – ja mitte ainult laste jaoks.

Paberivalmistamise töötuba II
2026-02-08 14:00 - 16:00 | Koidu Keskus peamaja, Koidu 13, Tartu, Tartumaa, 50108, Estonia
Tule osale kahepäevases paberi tegemise töötoas!

4. veebruar 19.30-21.308. veebruar kell 14.00-16.00

Teisel päeval teeme omatehtud paberist mantrakaarte ning sõbrapäevakaarte:
kirjutame peale kaunid tekstid, ning kaunistame kaarte kartulitempliga.• Soovi korral võta kaasa vahendeid kaartide kaunistamiseks (markerid, kleepsud jms).

Tule üksi või koos kaaslasega, saavad olema kaks huvitavat päeva!

Osalustasu 10€, kahekesi tulles 15€

PS: kui soovid osaleda vaid ühes töötoas, palun anna sellest eelnevalt märku!

Yin jooga
2026-02-11 19:00 - 20:30 | Koidu Keskus peamaja, Koidu 13, Tartu, Tartumaa, 50108, Estonia
Yin jooga on rahulik ja endasse vaatav joogapraktika. Tunnis toome tähelepanu paigale jäämisele – oleme 2-5 minutit ühes asendis ja õpime leidma endale selles sobivaimat toetust. Kasutame abivahendeid, et toetada keha ja suurendada mugavust asendites. Iga asendi juures leidub alternatiive, et jõuda asendi sihtalani.
Pärast päevategemisi pakub Yin jooga ruumi, et päeva tasakaalu luua, tuues tempot alla. Jääda paigale võib olla väljakutsuv, ent seejuures pakkuda olulist ressursside taastumisaega ja uusi taipamisi. See on võimalus vähendada valvsust ja suurendada turvatunnet iseenda nahas.

Praktiline info:

Kõik vajalikud vahendid on kohapeal olemas. Soovitan selga panna mugavad kihilised riided, et saaksid vajadusel peale või ära võtta.
Et grupp oleks kindel, väike ja turvaline, palun pane enda osalemissoov siia kirja: https://form.jotform.com/260313702078349
Kui grupp on täis saanud, on sul soovi korral võimalus end sama lingi kaudu ootejärjekorda panna.
Osaluspanus 12€ kohapeal
Yin jooga õhtu toimub 1x kuus tööpäeva õhtul.

Juhendab: Teili Toms (JoogaRing)
“Olen erialalt psühholoog ja suurema osa (töö)ajast veedan vaimse tervise valdkonnas tegutsedes. Joogaõpetaja 200-tunnise kursuse läbisin 2022. aastal. Järgnevatel aastatel olen käinud läbi 50h Vinyasa flow ja 50h Yin jooga täiendmoodulid. Psühholoogia ja jooga maailma ühendab minu huvi keha ja meele koostoimimise vastu. Kuidas t(r)eenida enda keha ja meelt nii, et need meid elus kannaksid?”
Avastamiste ja maandumisteni matil!

Andestamise ring - südamehaavade tervendamine
2026-02-13 18:30 | Koidu Keskus peamaja, Koidu 13, Tartu, Tartumaa, 50108, Estonia
✯ Imeline võimalus tulla oma südant tervendama✯ Hoitud armastuse ruum✯ Saad lihtsalt tulla, kogeda, vastu võtta, südant avada ja hingele pai teha

Andestamise ring on kindla ülesehitusega südamele pai tegemise ja üksteisega ühendumise ring. See on hoitud turvaline ruum, kus avada oma süda ja võtta vastu armastus.

Andestamise ringide looja on Olivier Clerc, kes on rahvusvaheliselt tunnustatud autor ja tõlk. Temalt olen mina, Helena, saanud otse koolituse ja väljaõppe, et ringe läbi viia ja hoida ruumi.

Andestamine on kingitus iseendale ühendudes andestamise väljaga, kust saame tuge oma teekonnale ja südamele. Praegusel ajal, kus maailmas on nii palju valu ja vägivalda, on eriti oluline tulla kokku ja hoida koos ühendust kõrgemaga, et puhastada oma süda vimmast, et saaksime vabalt armastada.

Olen ise mitmeid ringe hoidnud ja kogenud, kuidas see vägi, mis tuleb toetama on niivõrd ilus ja võimas ja tajunud oma hinge tervendust läbi andestamise ja armastuse. Tahaksin seda maagilist ilu ja headust Teiega jagada!

Ring toimub Koidu keskuse saalis TartusRingi kestvus – kuni 3 tundiRingi läbi viimise toetus – 15 eurot

Kohale tule 5 minutit varem, et saaksime koos alustada.

Tule, et olla oma südames, avatud, ehe, siiras.. Tule, et teha oma südamele pai

Armastusega,HelenaHelgus Teraapia

Kreemi ja huulepalsami õpituba
2026-02-15 15:00 - 16:30 | Koidu Keskus peamaja, Koidu 13, Tartu, Tartumaa, 50108, Estonia
Oled oodatud hubasesse ja praktilisse töötuppa, kus saad oma kätega valmistada niisutava keha- ja kätekreemi ning huulepalsami.
Kasutame lihtsaid, looduslikke ja taimseid koostisosi, mis toetavad nahka ning sobivad igapäevaseks kasutamiseks.
Töötuba sobib nii algajale kui ka neile, kes tunnevad huvi loodusliku nahahoolduse vastu ja soovivad teadlikumalt oma nahka hoida. Kõik vajalikud materjalid on kohapeal olemas ning juhendamine on samm-sammuline ja toetav.
Koju kaasa saad enda valmistatud kreemi ja huulepalsami ning uued teadmised, mida edaspidi ise rakendada.
Õpituba juhendab Triin Nõu, kes on üle 10 aasta ise kosmeetikat valmistanud.

Osalustasu:
30 € õpituba ühele
50 € õpituba kahele

Registreerumiseks kirjuta meelest.info@gmail.com.

Päästuõhtusöök - Sõbralik riisiroog!
2026-02-15 17:00 - 19:00 | Koidu Keskus peamaja, Koidu 13, Tartu, Tartumaa, 50108, Estonia
Jätkame koos MTÜ Toit ei ole prügi köögihaldjatega päästutoiduõhtutega Koidus!
Kord kuus kohtume, et ühiselt avastada päästetud toidu maailma ja selle võimalusi läbi erinevate maitseelamuste!

Meie teine kohtumine toimub juba 15.02 ja ei saa üle ega ümber, et kogu ilm nõretab sel kuul romantikast ja magususest . Tasakaalustame seda tervisliku ja toitva riisiroaga, muidugi lisanditega, et saaksid ise valida, mida elu sulle pakub
Et korraldajatel oleks võimalik toidukogustega arvestada ja osalejatel mugav ja mõnus nautida, palume, et annad oma osalusest teada märkides end sündmusel osalejaks

Kohtume kell 17:00 Koidu 13!kõhutäie hind on 10 eurot, võimalusel arveldame sularahas

Päästetud toit on söömiskõlbulik toit, mida poed ei ole suutnud õigeaegselt müüa ning mis kahjuks ikka veel ka prügikastidesse jõuab.

MTÜ-s Toit ei ole prügi tegeletakse erinevate algatuste kaudu teadlikkuse tõstmise ja muutuste esilekutsumisega ühiskonnas, täistaimsete toidulaudade pakkumisega ja toidu väärtustamisega.
Rohkem infot liikumise kohta leiad Toit ei ole prügi sotsiaalmeediakanalitest.

Talvine heaolu viiele meelele
2026-02-18 18:00 - 20:30 | Koidu Keskus peamaja, Koidu 13, Tartu, Tartumaa, 50108, Estonia
18.02 algusega kell 18 on tulemas juba kolmas praktiline ja häid heaolu-nippe jagav töötuba 5 meele õhtute sarjast.
Kuna pakast paistab veel jätkuvat mitmeks nädalaks, on endiselt aktuaalne enda immuunsuse eest hoolitsemine külmal ajal.

Töötoas:
• tutvume soojendavate vürtside ja eeterlike õlidega, mis tõstavad sisemist tuld ja aitavad leevendada külmetusnähte.
• õpime selgeks peamised immuunsust toetavad ja köha-nohu leevendavad akupressuuripunktid.
• soojendame keha seestpoolt maitsetest tulvil kuldse piimaga.
• puhume lõkkele iseenda sisemise tule hinge soojendavate helide saatel.

Töötoa lõpus on võimalik saada isiklikku heaolunõustamist.

Töötuba viivad läbi Anna Kuusemets ja Evely Samun.

Prügipuhvet 🌱esmane lõunasöök 🌱
2026-02-20 12:00 - 13:00 | Koidu Keskus peamaja, Koidu 13, Tartu, Tartumaa, 50108, Estonia
Prügipuhvet annab toidule uue elu!

Prügipuhvet pakub päästutoorainest valmistatud toekaid eineid, olgu selleks burgerid, vrapid, riisiroad, supid või erinevad küpsetised. Kõik koostisained on päästetud, sügavkülmutatud samal kuupäeval või sama päeva tooraine, millest maitsvad road valmivad. Tule puhvetisse külla “prügi” sööma, ning lase meil oma maailmavaadet muuta, et saaksid hakata nn prügiks mõeldud toitu hindama ning kollase kleepsuga toitu ostma.

Prügipuhvet avab oma uksed esmakordselt 20. veebruaril Tartu Koidu Keskuses, kus 12:00 ootame kõiki maitsvale lõunasöögile, pakume suppi, vrappi ja magustoitu!

Lõuna hind on 10 eurot

NB! Kui toitu peaks üle jääma, ootame sind ka 18:00, anname sellest jooksvalt teada!

Prügipuhvet
2026-02-20 18:00 - 19:00 | Koidu Keskus peamaja, Koidu 13, Tartu, Tartumaa, 50108, Estonia
Ürituse toimumine otsustatakse jooksvalt. Infot selle kohta leiad Facebookist!
Prügipuhvet annab toidule uue elu!

Prügipuhvet pakub päästutoorainest valmistatud toekaid eineid, olgu selleks burgerid, vrapid, riisiroad, supid või erinevad küpsetised. Kõik koostisained on päästetud, sügavkülmutatud samal kuupäeval või sama päeva tooraine, millest maitsvad road valmivad. Tule puhvetisse külla “prügi” sööma, ning lase meil oma maailmavaadet muuta, et saaksid hakata nn prügiks mõeldud toitu hindama ning kollase kleepsuga toitu ostma.

Prügipuhvet avab oma uksed esmakordselt 20. veebruaril Tartu Koidu Keskuses, kus 12:00 ootame kõiki maitsvale lõunasöögile, pakume suppi, vrappi ja magustoitu!

Lõuna hind on 10 eurot

NB! Kui toitu peaks üle jääma, ootame sind ka 18:00, anname sellest jooksvalt teada!

Kehatajuring
2026-02-21 17:00 - 18:30 | Koidu Keskus peamaja, Koidu 13, Tartu, Tartumaa, 50108, Estonia
Kas sooviksid veeta oma lapsega rohkem aega koos – et mängida, nalja teha ja mürada, kuid tunned, et lihtsalt ei jaksa… ega oskagi enam? Kas tahaksid oma last paremini mõista, ent vahel ei saa iseendastki aru?

Kehatajuring on loodud eelkooliealistele lastele (u 4-7 a) ja nende vanematele, et tunda koos rõõmu liikumisest, tantsimisest, laulmisest ja ehedast kohalolust. See on iganädalane kohtumispaik, kus teeme lõbusaid liikumis-, heli-, hääle- ja hingamisharjutusi, mis toetavad närvisüsteemi regulatsiooni ning aitavad vabastada kehasse talletunud emotsioone, mis mõjutavad meie tervist, suhteid ja igapäevaelu.

See ei ole tantsu- ega lauluring, võistlus ega trenn. See on turvaline ja hinnangutevaba ruum, kus õpime kuulama oma keha, ära tundma emotsioone ning väljendama neid loomingulisel viisil. See on teadlik ja mänguline koosolemise aeg, kus võid lõõgastuda, unustada argimured ja avastada iseenda sisemist last. Hääl, helid ja liikumine on tööriistadeks, mille abil rahuneb meel, avaneb keha ja taastub sisemine tasakaal.

Kehatajuring toetab:
• autentset ja loovat eneseväljendust
• spontaansust, selgust ja kehatunnetust
• sisemistest piirangutest vabanemist
• turvatunde ja enesekindluse kasvu
• tasakaaluseisundi taastumist kehas ja meeles
• lapse ja vanema vahelist lähedust

Tule ja luba endal olla jälle muretu ja mänguline nagu laps – koos oma lapsega!

Ringi juhendab Anna Kuusemets.
Kellaaeg: kl 17-18.30
Osalustasu: 15 eurot (laps + vanem) sularahas kohapeal. Mitme lapse puhul lisandub 5 eurot lapse kohta.

Anna märku, kui oled tulemas:
anna.lauk@gmail.com, FB Messengeris või helista: 5628 9700.

Riietu mugavalt, et saaksid ennast vabalt liigutada.
Kohapeal on olemas padjad, matid, pleedid ja janu kustutamiseks vesi.

Juhendajast

Minu teekond keha-meele töö juurde sai alguse vajadusest leida lahendus mind aastakümneid vaevanud ärevushäirele, mis mõjutas oluliselt minu elukvaliteeti. Kuna kaasaegne lääne meditsiin lähenes probleemile vaid sümptomaatiliselt, ajendas see mind otsima alternatiivseid meetodeid, mis käsitlevad inimese tervist holistiliselt – keha, meel ja hing kui üks tervik.

Viimase kümne aasta jooksul olen tudeerinud ja praktiseerinud mitmeid keha-meele ja spirituaalseid praktikaid, sh tiibeti meditsiini, kundalini joogat, ajurveedat, EFT-d (Emotional Freedom Technique) ja Rännaku-meetodit. Olen läbinud Gordoni suhtlustreeningu ning süvenenud ravimtaimede ja eeterlike õlide teraapilisse maailma.

Viimastel aastatel on mu fookus liikunud üha enam somaatilise lähenemise ja heliteraapia suunas. Meie hääl on võimas kogu-keha-instrument, mille teraapilisi kasutegureid hakkab läänemaailm alles tasapisi avastama, samas kui põlisrahvaste seas on häält tervendamiseks ja loomiseks teadlikult kasutatud juba iidsetest aegadest saadik. Oma töös kasutan heli ja häält kui vibratsioonilisi tööriistu, mis aitavad kehateadvuse kaudu vabastada sinna talletunud emotsioone ja traumasid ning reguleerida närvisüsteemi.

Kehatajuring sai loodud samuti isiklikust vajadusest. Kuna Tartus puudus siiani selline ring eelkooliealistele lastele, mis ei keskendu sooritusele ja tulemustele, vaid toetab vaba eneseväljendust, autentsust ja sisemist tasakaalu, tekkiski mõte see ise luua – ja mitte ainult laste jaoks.

KehaRõõm: Loovring Täiskasvanutele
2026-02-22 14:00 - 17:00 | Koidu Keskus peamaja, Koidu 13, Tartu, Tartumaa, 50108, Estonia
KehaRõõmu töötuba on eneseteadlikkuse, enesehoole ja kehatöö mängumaa. See on nagu täiskasvanute mänguring, kus kohtuvad erinevad loovliikumise harjutused kunstilise eneseväljendusega. Töötoa keskmeks on uudishimuga kehas toimuva avastamine ja erinevate kogemuste (ka lugude) tunnistamine.
Õpime oma kehas paremini navigeerima ja reguleerima (sest kõik on pidevas muutumises ja liikumises, nii sees kui väljas). Kui olukorrad ja inimesed triggerdavad, selle tulemusel oled “endast väljas”, siis sul võiks olla olemas tööriistad ehk oskused ennast tagasi keskmesse juhatada ja see “keskmesse naasemine” saab toimuda kehas näiteks mõnikord väga lihtsa hingamisharjutuse kaudu, teinekord hüppamise või raputamisega. KehaRõõmu töötoas saab taasavastada loomulikkust ning õppida ennast tundma lihtsate, loominguliste ja mänguliste tegevuste kaudu.
Kuidas erineb loovliikumine lihtsalt liikumisest?
Loovliikumine on selline, kus antakse mingi kvaliteet või sisend, et kuidas me liikuma hakkama ning iga liikuja kehastab seda sisendit omal looval viisil. Ehk siis õiget ja valet pole. Ilusat ja koledat pole. Hinnanguid pole.

Loovliikumises on olulised liikuja mõtted ja tunded. Tegevustes ei ole oluline tehniline sooritus, vaid siiras ja hetkeline eneseväljendus. Liikumise lisaks võtame hetki, et enda kogemust vaadelda, jagada ja mõtestada. Eelmainitud kirjeldus tegelikult toetab meeletult oskust *kuulata oma keha*. Ja vot see oma keha kuulamine on kohalolu vundament. Kui sa ei õpi oma keha kuulama, siis võib juhtuda, et ta lõpuks ei tahagi enam sinuga «rääkida»!

Oleme väga oodatud Koos Avastama ja Kasvama!
KehaRõõmuni!
Mari

Koosloomekolmapäev - filmiõhtu
2026-02-25 18:00 | Koidu Keskus peamaja, Koidu 13, Tartu, Tartumaa, 50108, Estonia
25. veebruaril kell 18 toimub Koidu keskuses toidu- ning terviseteemaline filmiõhtu, millele järgneb aruteluring.

Dokumentaal “Forks over knives” näitab patsientide teekonda ja teadlaste avastusi, kuidas südamehaigust, diabeeti II ja mitmeid vähitüüpe saab pea alati ennetada tervisliku taimse toitumisega ja muidki degeneratiivsed haigusi isegi ümber pöörata – neist terveneda.
Film selgitab ka, kuidas (põhja-ameerikas) jõuti nii ebatervisliku töödeldud toitumiseni ja ühiskonnani, kus need haigused on nii levinud ja normaliseeritud. Ka Ariane Grande on soovitanud filmi: “See on üks kõige silmiavav, valgustav film, mis ma olen näinud.” Vaata filmi veebilehte, kus on mitmeid haigusi ja ennestusviise seletatud ja muud huvitavat: forksoverknives.com/the-film/
Film kestab ~poolteist tundi ja peale seda teeme jagamisringi.
“Join the conversationthat’s changing the way the world eats.”
Filmiõhtu on osa Peaasi.ee vaimse tervise vitamiinikuurist, milles ka Tartu Koidu Keskus partnerina osaleb ning millega tuletame ühiselt meelde vaimse tervise viit alustala: head suhted, uni ja puhkamine, liikumine, tasakaalustatud toitumine ja meeldivad emotsioonid. Lihtsalt, mõttega.

Sissepääsutasu on 5 eurot

Kogukonna muusikateraapia
2026-02-26 19:00 - 20:30 | Tartumaa

Peast kehasse läbi hääle ja liikumise
2026-02-27 18:00 - 19:30 | Koidu Keskus peamaja, Koidu 13, Tartu, Tartumaa, 50108, Estonia
MIDA OODATA?
Peast kehasse on dünaamiline, lõdvestav ja teraapiline õhtu, kus praktiseeritavate hääle- ja liikumisharjutuste kaudu loome keha ning meele vahel tasakaalu ning kogeme rõõmu ja kergust.
Pooleteise tunni jooksul, mis sisaldab juhendatud liikumist, tantsu, hingamis- ning häälepraktikaid, loome kehasse mitte ainult mõnusa energiseeritud olemise, vaid ka püsivaid muutusi, mis parandavad meie elukvaliteeti.
Liikumine, hingamine, hääl ning laul on kombineeritult võimas tööriist enda julgemaks ning autentsemaks väljendamiseks. See praktika loob kehas järk-järgult püsivaid muutusi ning tasakaalustab kogu inimese olemust.

JUHENDAJAST
Õhtu juhendaja Ave Tuisk on õppinud 2013-2014 Shanti Limnelli juures life coachiks, läbinud Eugene Hedlundi juhendamisel 5- rütmi tantsu koolituse, ning juhendanud Mõisamaa koolituskeskuses aastatel 2015-2021 erinevaid keha- ning teadlikkuse praktikaid. 2023. a kuni tänaseni õpib Merle Reiteri juures häälepraktikaid.
Ave on ka kogukondlikkuse aktivist ning töötas 2015-2022 kogukonna sotsiaalsete suhete koolitajana Gaia akadeemias. Igapäevatööna tegutseb Ave õpetaja ja muusikuna ning Gaiave koolituste inimsuhete alase koolitajana.

PRAKTILINE
Oodatud on kõik, eelnev liikumis- ja häälepraktika kogemus ei ole vajalik.
Registreerumiseks täida palun vorm siin: https://forms.gle/2rQNrxNe5xNojazi7
Osaluspanuse 13 eur võib maksta kohapeal sularahas või kanda OÜ Gaiave arveldusarvele [REDACTED], selgituseks oma nimi.
